Javaslat A TANÁCS RENDELETE A Vietnámi Szocialista Köztársaságból származó textil- és ruházati termékekre vonatkozó mennyiségi korlátozások közötti átvitelek engedélyezéséről

(előterjesztő: a Bizottság)

INDOKLÁS

1992. december 15-én az Európai Közösség és a Vietnámi Szocialista Köztársaság egyezmény létrehozását kezdeményezte a textil- és ruházati termékek kereskedelméről [1], amelyet 1996. augusztus 8-án [2] hagytak jóvá. A megállapodást legutóbb az Európai Közösség és a Vietnámi Köztársaság közötti, 2003. február 15-én kezdeményezett levélváltással módosították, amely 2003. szeptember 10-től [3] ideiglenesen alkalmazásra került.

[1] HL L 410., 1992.12.31., 279. o.

[2] HL L 199., 1996.8.8., 1. o.

[3] HL L 152., 2003.06.20., 41. o.

A 2003. február 15-i levélváltás által biztosított kontingensnövekedés fényében, a Vietnámi Szocialista Köztársaság 2003. szeptember 10-én kérelmezte, hogy a 2003-as felhasználatlan kontingens-növekményüket átvihessék a kontingens 2004-es mennyiségi korlátozásaiba. A vietnámi és az európai közösségbeli piaci szereplők csak részben tudták a kontingensnövekedés előnyeit élvezni, ezért helyénvaló ezeknek a kiegészítő mennyiségeknek a felhasználatlan részét átvinni a 2004-es év kontingensébe.

2004/0128(ACC)

Javaslat A TANÁCS RENDELETE A Vietnámi Szocialista Köztársaságból származó textil- és ruházati termékekre vonatkozó mennyiségi korlátozások közötti átvitelek engedélyezéséről

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 133. cikkére,

mivel:

(1) 1992. december 15-én az Európai Közösség és a Vietnámi Szocialista Köztársaság egy a textil- és ruházati termékek kereskedelméről szóló egyezmény létrehozását [4] kezdeményezte, amelyet 1996. augusztus 8-án hagytak jóvá [5]. A megállapodást legutóbb az Európai Közösség és a Vietnámi Köztársaság közötti 2003. február 15-én kezdeményezett levélváltással módosították, amely 2003. szeptember 10-től [6] ideiglenesen alkalmazásra került.

[4] HL L 410., 1992.12.31., 279.o.

[5] HL L 199., 1996.8.8., 1.o.

[6] HL L 152., 2003.06.20., 41.o.

(2) A megállapodás 9. cikke szerint egyes mennyiségi korlátozások átvihetők a következő évre, ha az adott évben nem kerültek felhasználásra.

(3) A 2003. február 15-i levélváltás által biztosított kontingensnövekedés fényében a Vietnámi Szocialista Köztársaság 2003. szeptember 10-én kérelmezte, hogy a 2003-as felhasználatlan kontingens-növekményüket átvihessék a kontingens 2004-es mennyiségi korlátozásaiba.

(4) Mivel a vietnámi és az európai közösségbeli piaci szereplők csak részben tudták a kontingens növekedés előnyei élvezni, ezért helyénvaló a kiegészítő mennyiségek felhasználatlan részét átvinni a 2004-es év kontingensébe,

ELFOGADTA EZT A RENDELETET:

1. cikk

A Vietnámi Szocialista Köztársaságból származó textiltermékekre vonatkozó mennyiségi korlátozások közötti átviteleket a 2004-es évre ezen rendelet mellékletének megfelelően engedélyezték.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

MELLÉKLET

> >